bajonett
Store norske leksikon,Samfunn,Forsvar og sikkerhet,Våpen og militært materiell,Våpen,Blankvåpen
Bajonetten er et stikkvåpen til å feste i eller ved munningen på et gevær eller en karabin. Bajonetten brukes i nærstrid.
De første bajonettene var pluggbajonetter som ble satt direkte i muskettmunningen. Dette ble raskt forlatt da bajonetten hadde lett for å falle av geværet.Senere bajonettyper er festet til geværmunningen med en mekanikk som holder den sikkert festet, men lett avtagbar fra geværet. Bajonetten har variert i form, som plugg-, sabel-, kårde-, kniv- eller døllebajonett (hylsebajonett).Bajonetten ble første gang anvendt på begynnelsen av 1600-tallet og erstattet etter hvert pikenerene og de lange pikene. Bajonetten gjorde det praktisk mulig å utruste alle soldater med eget skytevåpen. Les mer i Store norske leksikon håndskytevåpen blankvåpen